**Robert Lewandowski** (s. 21. elokuuta 1988 Varsova) on puolalainen jalkapalloilija, joka edustaa Espanjan Primera Divisiónissa pelaavaa FC Barcelonaa. Hän on pelannut Puolan maajoukkueessa vuodesta 2008 ja on maajoukkueen eniten otteluita pelannut ja eniten maaleja tehnyt mies.

Seurajoukkueura
---------------

### Lech Poznań (2008–2010)

Lewandowski siirtyi kesäkuussa 2008 Znicz Pruszkówista toiseen puolalaisseuraan Lech Poznańiin. Hänestä maksettiin 1,5 miljoonan euron siirtokorvaus.
Hän teki ensiesiintymisensä joukkueessa heinäkuussa 2008 UEFA Cupin ensimmäisen kierroksen ottelussa azerbaidžanilaista Xəzər-Lənkərania vastaan. Samaisessa ottelussa hän teki myös ensimmäisen maalinsa, joka jäi lopulta ottelun ainoaksi. Kansallisen sarjan ensiesiintymisessään Bełchatówia vastaan Lewandowski onnistui niin ikään maalinteossa. Ensimmäisen kautensa 2008–2009 päätteeksi hän oli maan pääsarjan toiseksi paras maalintekijä 14 osumallaan. Hän voitti Puolan Cupin ja supercupin 2009. Seuraavalla kaudella 2009–2010 hän voitti sarjan maalikuninkuuden 18 maalilla. Kausi päättyi myös joukkueen osalta mestaruusjuhliin.

### Borussia Dortmund (2010–2014)

Alkukesän kestäneiden neuvottelujen jälkeen Lewandowski teki lopulta 11. kesäkuuta 2010 nelivuotisen sopimuksen saksalaisseura Borussia Dortmundin kanssa, ja hänestä maksettiin 4,5 miljoonan euron siirtokorvaus. Lewandowski teki ensimmäisen maalinsa uudessa seurassaan paikallisottelussa Schalkea vastaan 19. syyskuuta 2010. Hän teki debyyttikaudellaan 33 bundesliigaottelussa kahdeksan maalia Dortmundin voittaessa mestaruuden. Seuraavalla kaudella Borussia uusi liigamestaruutensa ja Lewandowski viimeisteli 34 ottelussa 22 maalia ja antoi kymmenen maalisyöttöä. Seura voitti samalla kaudella myös Saksan cupin, jonka loppuottelussa hän teki hattutempun Bayern Müncheniä vastaan. Hän oli seitsemällä maalillaan cupin paras maalintekijä.

Lewandowski teki neljä maalia 30. huhtikuuta 2013 Mestarien liigan välieräottelussa Real Madridia vastaan. Hän osui kauden aikana kaikkiaan kymmenen kertaa, mutta jäi tappiollisessa lopputtelussa maaleitta. Bundesliigassa hän viimeisteli 31 ottelussa 24 maalia. Kausi 2013–2014 alkoi DFL-Supercupin voitolla. Hän voitti Bundesliigan maalikuninkuuden tehtyään 20 maalia pelaamissaan 33 ottelussa.
4. tammikuuta 2014 ilmoitettiin Lewandowskin siirrosta Bayern Müncheniin. Hän siirtyi Bayerniin kesällä ilmaiseksi. Dortmund-vuosinaan hän pelasi yhteensä 131 bundesliigaottelua, joissa teki 76 maalia ja antoi 30 maalisyöttöä. Mestarien liigassa hän teki 28 ottelussa 17 maalia ja alusti seitsemän osumaa.

### Bayern München (2014–2022)

Kaudella 2014–2015 Lewandowski pelasi Bundesliigassa 31 ottelua ja teki 17 maalia. Bayern voitti tuolloin mestaruuden, kuten viidellä seuraavallakin kaudella.

Lewandowski rikkoi maalintekoennätyksiä 22. syyskuuta 2015, kun hänet otettiin kentälle Wolfsburgia vastaan Bundesliigan ottelussa puoliajalla Bayern Münchenin ollessa 0-1 tappioasemassa. Hän aloitti maalinteon 51. minuutilla ja iski viisi maalia alle yhdeksässä minuutissa ja johdatti joukkueensa 5-1 voittoon.

Joulukuussa 2017 Lewandowski nousi Bundesliigan kaikkien aikojen maalintekijätilastossa kymmenennelle sijalle 166 liigamaalillaan.

Lewandowski teki kauden 2019–2020 alusta lukien vähintään yhden maalin 11 ensimmäisessä bundesliigaottelussa. Kaikkiaan maaleja tuona ajanjaksona kertyi 16, ja koronaviruspandemian aiheuttamaan kauden keskeytymiseen mennessä 23 ottelussa 25. Kun kausi pelattiin touko-kesäkuussa loppuun, hän teki vielä kahdeksassa liigaottelussa yhdeksän maalia, ja näin hän voitti maalikuninkuuden 34 maalilla. Mestarien liigassa hän viimeisteli kymmenessä pelaamassaan ottelussa 15 ja syötti kuusi maalia. Hän teki maalin voitokasta loppuottelua lukuun ottamatta kaikissa muissa peleissä, ja voitti liigan maalintekijätilaston.

Lewandowski Bayern Münchenin kanssa vuonna 2019.
Yhteensä Lewandowski on pelannut Bayern Münchenissä 190 bundesliigaottelua, joissa hän on viimeistellyt 162 maalia ja antanut 35 maalisyöttöä. Mestarien liigan 62 ottelussa hän on viimeistellyt 51 ja alustanut 15 maalia.

Lewandowski voitti liigan maalikuninkuuden kaudella 2015–2016, jolloin hän teki 30 maalia, 2017–2018 viimeisteltyään 29 maalia, kaudella 2018–2019 osuttuaan 22 kertaa, kaudella 2019–2020 tehtyään 34 maalia ja kaudella 2020–2021 päästyään viimeisen ottelun myötä 41 maaliin, millä hän ohitti Gerd Müllerin lähes 50 vuotta yhden kauden maaliennätyksen. Lisäksi hän viimeisteli 30 maalia kaudella 2016–2017. Hänet valittiin Bundesliigan kauden pelaajaksi 2016–2017. Saksan Cupin hän voitti 2016, 2019 ja 2020, ja oli paras maalintekijä 2017, 2018, 2019 ja 2020. DFL-Supercupin hän voitti 2016, 2017 ja 2018. Kauden 2019–2020 jälkeen Lewandowski on Bundesliigan kaikkien aikojen kolmanneksi paras maalintekijä, edellään vain Gerd Müller ja Klaus Fischer.
Syyskuussa 2021 Lewandowski teki yhden maalin Bayernin voittaessa kotonaan Bochumin 7-0. Maalin myötä Lewandowski on tehnyt vähintään yhden maalin 13 perättäisessä Bundesliigan kotiottelussa. Tähän saavutukseen ei ole aiemmin yltänyt yksikään muu pelaaja.

### Barcelona (2022–)

Heinäkuussa 2022 Lewandowski siirtyi Bayern Münchenistä espanjalaiseen FC Barcelonaan 45 miljoonan euron siirtosummalla. Hän oli Barcelonassa ensimmäisellä kaudellaan La Ligan paras maalintekijä tehtyään 34 ottelussa 23 maalia. Barcelona voitti liigamestaruuden. Mestarien liigassa hän teki viidessä ottelussa viisi maalia sekä Eurooppa-liigassa kahdessa ottelussa yhden maalin.

Maajoukkueura
-------------

Lewandowski teki ensiesiintymisensä Puolan maajoukkueessa 10. syyskuuta 2008 MM-karsintaottelussa San Marinoa vastaan. Tuossa ottelussa hänestä tuli Puolan maajoukkuehistorian toiseksi nuorin pelaaja, joka on tehnyt maalin ensimmäisessä maaottelussaan (nuorin maalintekijä on Włodzimierz Lubański). Lewandowski teki vuoden 2012 EM-kisojen avausmaalin Kreikkaa vastaan kisojen avausottelussa Łukasz Piszczekin ja Jakub "Kuba" Błaszczykowskin esityöstä. Hän pelasi kisoissa Puolan kaikki kolme ottelua.

Lewandowski ylsi David Healyn EM-karsintojen maaliennätyksen tasolle ja oli EM-kisojen 2016 karsintojen maalikuningas 13 maalilla. Hänestä tuli karsintojen paras pelaaja. EM-kilpailuissa 2016 hän pelasi Puolan kaikki viisi ottelua ja teki maalin Portugali-ottelussa. Hän oli Euroopan MM-karsintojen 2018 paras maalintekijä 16 maalillaan. MM-kilpailuissa 2018 hän pelasi Puolan kolme ottelua ilman maaleja. Kesällä 2021 pelatuissa EM-kilpailuissa hän pelasi täydet minuutit Puolan kaikissa kolmessa ottelussa sekä teki yhden maalin Espanjaa ja kaksi maalia Ruotsia vastaan. MM-kilpailuissa 2022 hän pelasi täyden ajan Puolan kaikissa neljässä ottelussa ja teki maalin alkulohkossa Saudi-Arabiaa ja sekä neljännesvälierässä Ranskaa vastaan.

Muita huomionosoituksia
-----------------------

Lewandowski valittiin Puolan vuoden urheilupersoonaksi 2015. Hänet on valittu Puolan vuoden jalkapalloilijaksi seitsemän kertaa peräkkäin 2011–2017. Hänet valittiin myös FIFA:n vuoden pelaajaksi 2020.

Lähteet
-------

1. 1 2 3 4 5 6 7 8 9 10 11 12 13 14 15 16 17 18  Robert Lewandowski Transfermarkt-sivustolla (englanniksi)
2. 1 2  Poland - Record International Players  20.1.2024. RSSSF. Viitattu 28.3.2024. (englanniksi)
3. ↑  Bajka o Robercie Lewandowskim Gazeta Wyborcza. Viitattu 25.12.2010. (puolaksi)
4. ↑  Rovers target nears Dortmund deal Sky Sports. Viitattu 25.12.2010. (englanniksi)
5. ↑  Dortmund macht Lewandowski-Transfer perfekt (Arkistoitu – Internet Archive) Focus.de. Viitattu 25.12.2010. (saksaksi)
6. ↑
7. ↑  Robert Lewandowski Bayern München. Viitattu 28.5.2015. (englanniksi)
8. ↑  Veikkausvihjeet *veikkausvihjeet.com*. Viitattu 22.9.2015. Suomi
9. ↑  Lewandowski top-kymppiin Bundesliigassa.  *Turun Sanomat*, 15.12.2017, s. 28.
10. ↑  Lewandowski teki sen – Müllerin lyömättömänä pidetty ennätys historiaan!  22.5.2021. Yle. Viitattu 22.5.2021.
11. ↑  Das sagen die Profis: Lewandowski ist der Beste *kicker.de*.  5.6.2017. Viitattu 13.4.2020. (saksaksi)
12. ↑  The Most Successful Goal Scorers: Bundesliga *Transfermarkt*. Viitattu 28.6.2020. (englanniksi)
13. ↑  Bayern München järjesti murskajaiset – Lewandowskilta historiallinen temppu *www.iltalehti.fi*. Viitattu 18.9.2021.
14. ↑  Savolainen, Ilari: Robert Lewandowski lähti, Bayern janoaa nyt korvaavaa tähtihyökkääjää – "Tulevaisuuden unelma" *MTV Uutiset*.  18.7.2022. Viitattu 22.7.2022.
15. ↑  Gol Lewandowskiego w reprezentacyjnym debiucie! *mmpoznan.pl*.  10.9.2008. Viitattu 3.2.2015. (puolaksi)
16. ↑  UEFA Euro 2016 qualifying – Player Statistics – Goals *uefa.com*. UEFA.  Arkistoitu 23.12.2015. Viitattu 17.10.2015. (englanniksi)
17. ↑  El. Euro 2016: Lewandowski królem strzelców eliminacji *polskieradio.pl*.  14.10.2015. Polskie Radio. Viitattu 17.10.2015. (puolaksi)
18. ↑  The best of UEFA EURO 2016 qualifying *uefa.com*.  14.10.2015. UEFA. Viitattu 17.10.2015. (englanniksi)
19. ↑  Messi ja Ronaldo taipuivat – hurjan maalimäärän takonut Lewandowski on Fifan vuoden pelaaja *www.iltalehti.fi*. Viitattu 18.12.2020.

Aiheesta muualla
----------------

* Kuvia tai muita tiedostoja aiheesta **Robert Lewandowski** Wikimedia Commonsissa

Barcelona – Primera División
1 ter Stegen |
2 Cancelo |
3 Balde |
4 Araújo |
5 Martínez |
6 Gavi |
7 Torres |
8 Pedri |
9 Lewandowski |
11 Raphinha |
13 Peña |
14 Félix |
15 Christensen |
16 López |
17 Alonso |
18 Romeu |
19 Roque |
20 Roberto |
21 de Jong |
22 Gündoğan |
23 Koundé |
26 Astralaga |
27 Yamal |
33 Cubarsí |
38 Guiu |
39 Fort |
Valmentaja Xavi

Bundesliigan maalikuninkaat
1964: Seeler • 1965: Brunnenmeier • 1966: Emmerich • 1967: Emmerich & G. Müller • 1968: Löhr • 1969: G. Müller • 1970: G. Müller • 1971: Kobluhn • 1972: G. Müller • 1973: G. Müller • 1974: Heynckes & G. Müller • 1975: Heynckes • 1976: Fischer • 1977: D. Müller • 1978: D. Müller & G. Müller • 1979: K. Allofs • 1980: Rummenigge • 1981: Rummenigge • 1982: Hrubesch • 1983: Völler • 1984: Rummenigge • 1985: K. Allofs • 1986: Kuntz • 1987: Rahn • 1988: Klinsmann • 1989: T. Allofs & Wohlfarth • 1990: Andersen • 1991: Wohlfarth • 1992: Walter • 1993: Kirsten & Yeboah • 1994: Kuntz & Yeboah • 1995: Basler & Herrlich • 1996: Bobic • 1997: Kirsten • 1998: Kirsten • 1999: Preetz • 2000: Max • 2001: Barbarez & Sand • 2002: Amoroso & Max • 2003: Christiansen & Élber • 2004: Aílton • 2005: Mintál • 2006: Klose • 2007: Gekas • 2008: Toni • 2009: Grafite • 2010: Džeko • 2011: Gómez • 2012: Huntelaar • 2013: Kießling • 2014: Lewandowski • 2015: Meier • 2016: Lewandowski • 2017: Aubameyang • 2018: Lewandowski • 2019: Lewandowski • 2020: Lewandowski • 2021: Lewandowski • 2022: Lewandowski

Puolan joukkue – Jalkapallon EM-kilpailut 2012
1 Szczęsny |
2 Boenisch |
3 Wojtkowiak |
4 Kamiński |
5 Dudka |
6 Matuszczyk |
7 Polanski |
8 Rybus |
9 Lewandowski |
10 Obraniak |
11 Murawski |
12 Sandomierski |
13 Wasilewski |
14 Wawrzyniak |
15 Perquis |
16 Błaszczykowski |
17 Sobiech |
18 Mierzejewski |
19 Wolski |
20  Piszczek |
21 Grosicki |
22 Tytoń |
23 Brożek |
Valmentaja Smuda

Puolan joukkue – Jalkapallon EM-kilpailut 2016
1 Szczęsny |
2 Pazdan |
3 Jędrzejczyk |
4 Cionek |
5 Mączyński |
6 Jodłowiec |
7 Milik |
8 Linetty |
9 Lewandowski |
10 Krychowiak |
11 Grosicki |
12 Boruc |
13 Stępiński |
14 Wawrzyniak |
15 Glik |
16 Błaszczykowski |
17 Peszko |
18 Salamon |
19 Zieliński |
20 Piszczek |
21 Kapustka |
22 Fabiański |
23 Starzyński |
Valmentaja Nawałka

Puolan joukkue – Jalkapallon MM-kilpailut 2018
1 Szczęsny |
2 Pazdan |
3 Jędrzejczyk |
4 Cionek |
5 Bednarek |
6 Góralski |
7 Milik |
8 Linetty |
9 Lewandowski |
10 Krychowiak |
11 Grosicki |
12 Białkowski |
13 Rybus |
14 Teodorczyk |
15 Glik |
16 Błaszczykowski |
17 Peszko |
18 Bereszyński |
19 Zieliński |
20 Piszczek |
21 Kurzawa |
22 Fabiański |
23 Kownacki |
Valmentaja Nawałka

Puolan joukkue – Jalkapallon EM-kilpailut 2020
1 Szczęsny |
2 Piątkowski |
3 Dawidowicz |
4 Kędziora |
5 Bednarek |
6 Kozłowski |
8 Linetty |
9 Lewandowski |
10 Krychowiak |
11 Świderski |
12 Skorupski |
13 Rybus |
14 Klich |
15 Glik |
16 Moder |
17 Płacheta |
18 Bereszyński |
19 Frankowski |
20 Zieliński |
21 Jóźwiak |
22 Fabiański |
23 Kownacki |
24 Świerczok |
25 Helik |
26 Puchacz |
Valmentaja Sousa

Puolan joukkue – Jalkapallon MM-kilpailut 2022
1 Szczęsny |
2 Cash |
3 Jędrzejczyk |
4 Wieteska |
5 Bednarek |
6 Bielik |
7 Milik |
8 D. Szymański |
9 Lewandowski |
10 Krychowiak |
11 Grosicki |
12 Skorupski |
13 Kamiński |
14 Kiwior |
15 Glik |
16 Świderski |
17 Żurkowski |
18 Bereszyński |
19 S. Szymański |
20 Zieliński |
21 Zalewski |
22 Grabara |
23 Piątek |
24 Frankowski |
25 Gumny |
26 Skóraś |
Valmentaja Michniewicz



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Saksa
* Yhdysvallat
* Tšekki
* Korea
* Puola

 |

 |